《蝉》
宋代·于石

斜阳挂庭树，有蝉鸣树颠。
无端聒人耳，惊我闲窗眠。
吾观动物中，至清莫如蝉。
翩然蜕污浊，饱餐风露寒。
此外一无求，何苦浪喧喧。
口给只屡憎，不如且忘言。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。